'Ali-Mohammad Afghâni
'Ali-Mohammad Afghâni er en iransk romanforfatter, der især er kendt som forfatter til den første store iranske roman om livet i en iransk provinsby og dens befolkning, Showhar-e Âhu khânom ("Fru Âhus mand", 1961).
'Ali-Mohammad Afghâni blev født i en mindre provinsby, hvor han afbrød sin grunduddannelse for at arbejde for sin far. Senere blev det til en militæruddannelse og karriere i hæren, hvor han deltog i en sammensværgelse blandt kommunistiske officerer først i 1950erne og senere blev fængslet og dømt til henrettelse. Afghâni blev dog senere benådet, og efter signende skulle han have skrevet ovennævnte roman i fængslet.
Showhar-e Âhu khânom har som centralt plot en midaldrende, gift bagers forelskelse i en yngre kvinde, som han tager som sin anden kone. Konflikterne mellem manden og de to koner er centrale i den næsten 900 sider lange roman; men romanen er også et detaljeret billede af det sociale og kulturelle byliv, som det udspiller sig på et tidspunkt i første halvdel af 1900-tallets Iran. Romanen kan derfor ses som den første kollektivroman i Irans moderne litteraturhistorie.

FICTION, ii(b) – Encyclopaedia Iranica (iranicaonline.org)
